ལྔ་དང་ལྔ་བཅུའི་འཆར་སྣང་གི་ཆབ་སྲིད་ཀྱི་ཚོགས་འདུ་དང་།ལྔ་དང་ལྔ་བཅུའི་འཆར་སྣང་གི་གཞོན་སྐྱེས་ཀྱི་ཚོགས་འདུ།དེ་བཞིན་ལྔ་དང་ལྔ་བཅུའི་འཆར་སྣང་གི་སྤྱི་ཚོགས་སྲ་བརྟན་གྱི་ཚོགས་འདུ་བཅས་ཀྱི་གནས་ཚུལ་མི་མང་ལ་འགྲེམ་དགོས་པ་རྣམས་འདི་ལོའི་ལོ་མཇུག་ཏུ་དགྲམ་ཐུབ་པར་འབད་བརྩོན་བྱེད་ཀྱི་ཡོད།ཟླ་འདིའི་ཕྱི་ཚེས་༡༣ཉིན་གྱི་ཕྱི་དྲོའི་ཆུ་ཚོད་༦པའི་སྟེང་།བོད་མིའི་སྒྲིག་འཛུགས་དཔལ་འབྱོར་ལས་ཁུངས་ཀྱི་སྤྱི་ཚོགས་ཡར་རྒྱས་ཐེབས་རྩའི་གོ་སྒྲིག་འོགདྷ་སའི་ཉེ་འགྲམ་གྱི་ཧྥོར་ཆོན་མེག་ཤཱགསོལ་མགྲོན་ཁང་དུ།ལྔ་དང་ལྔ་བཅུའི་འཆར་སྣང་ཞེས་པའི་བརྗོད་གཞིའི་འོག་བོད་མིའི་སྤྱི་ཚོགས་སྲ་བརྟན་ཡོང་ཐབས་ཞེས་པའི་ཉིན་༤རིང་གི་ཚོགས་འདུ་དབུ་འཛུགས་གནང་སོང་བ་དང་།ཚོགས་འདུའི་སྐུ་མགྲོན་གཙོ་བོར་སྲིད་སྐྱོང་བློ་བཟང་སེངྒ་མཆོག་གི་དབུས་བོད་མིའི་སྒྲིག་འཛུགས་ཀྱི་དམངས་གཙོའི་ཀ་བ་གསུམ་གྱི་མཛད་གཙོ་རྣམ་པ་དང་།དམིགས་བསལ་སྐུ་མགྲོན་དུ་ཨ་རི་ཐེབས་རྩའི་ཨེ་ཤ་ཡ་ཁུལ་གྱི་འཛིན་སྐྱོང་འགན་འཛིན་ལས་རོགས་ལྕམ་སྐུ་ཨེན་མཱ་རཱེ་མཱརེ་ཡ་སི་ཊེ་ཤེགལགས་ཀྱི་གཙོས་མཁས་དབང་དང་་ཁྱད་མཁས་མི་སྣ།སློབ་སྟོན་པ།རོགས་ཚོགས་ཀྱི་སྐུ་ཚབ།སྤྱི་ཚོགས་ཀྱི་འཐུས་མི།འབྲེལ་ཡོད་ལས་བྱེད་མི་གྲངས་༢༠༠ལྷག་འཛོམས་འདུགཚོགས་འདུ་དབུ་འབྱེད་ཐོག་དྷ་ས་བོད་ཀྱི་གཏམ་བརྗོད་ཚན་པས་འཕྲོད་བསྟེན་དང་འབྲེལ་བའི་འཁྲབ་སྟོན་ཐུང་ཐུང་ཞིག་གཟིགས་འབུལ་ཞུས་སོང་།